laion/Wikipedia-Exotic huggingface dataset:
Joel Robles

Joel Robles Blázquez (sündinud 17. juunil 1990 Leganéses) on Hispaania jalgpallur, kes mängib väravavahina Saudi Araabia esiliigaklubis Al Qadsiah. Ta alustas klubikarjääri Madridi Atléticos, millega liitus 2007. aastal. Aastatel 2007–2010 mängis ta põhiliset Madridi Atlético reservmeeskonnas ja teises reservmeeskonnas. Hispaania kõrgliigas tegi ta debüüdi 8. mail 2010 Sporting de Gijóni vastu. Järgneva kahe hooaja jooksul sai ta Madridi Atlético põhimeeskonnas väljakule vaid paaril korral. Hooaja 2011–12 teises pooles mängis ta laenul Hispaania kõrgliigaklubis Rayo Vallecano ja hooaja 2012–13 teises pooles Inglismaa kõrgliigaklubis Wigan Athletic. 2013. aasta mais võitis ta Wigan Athleticuga Inglismaa karika, kuuludes karikafinaalis Manchester City vastu Wigan Athleticu algkoosseisu. 2013. aasta juulis sõlmis ta viieaastase lepingu Inglismaa kõrgliigaklubiga Everton. 2018. aasta juulis naasis Robles Hispaania kõrgliigasse, sõlmides nelja-aastase lepingu Real Betisega. 2022. aasta augustis sõlmis ta üheaastase lepingu Inglismaa kõrgliigaklubiga Leeds United. Leeds Unitedis sai ta hooaja 2022/23 jooksul kirja kuus mängu. 2023. aasta juulis sõlmis ta lepingu Al Qadsiahiga. 2013. aastal tuli ta Hispaania kuni 21-aastaste koondisega omavanuste Euroopa meistriks. Madridi Atlético UEFA Euroopa Liiga: 2009–10 UEFA Superkarikas: 2010 Copa del Rey: Teine koht 2009–10 Wigan Athletic FA Cup: 2012–13 Robles joins Leeds  Joel Robles – pildid, videod ja helifailid Wikimedia Commonsis
Addison (Texas)

Addison on Ameerika Ühendriikides Texase osariigis Dallase maakonnas asuv linn. Addison asub otse Dallase linna põhjapiiri ääres. 2010. aasta rahvaloendusel oli linna elanike arv 13 056. Addison ja Flower Mound olid kaks ainsat Texase osariigi omavalitsust, mille rahvaarv oli 2010. aasta rahvaloendusel üle 10 000; alates sellest ajast on ka Prosperi ja Trophy Clubi valla arvestuslik rahvaarv ületanud 10 000 piiri. Addison on Dallas-Fort Worthi-Arlingtoni metropoli piirkonnas tuntud restoranide ja ööelu rohkuse poolest. 2016 U.S. Gazetteer Files 2020 United States Census, vaadatud 1.01.2022.
Aïssa Mandi

Aïssa Mandi (araabia keeles عيسى ماندي‎; sündinud 22. oktoobril 1991 Châlons-en-Champagne'is) on Prantsusmaal sündinud Alžeeria jalgpallur, kes mängib Prantsusmaa kõrgliigaklubis Lille ja Alžeeria jalgpallikoondises. Ta mängib põhiliselt paremkaitsjana, kuid võib mängida ka keskkaitsjana. Ta alustas klubikarjääri Prantsusmaa klubis Stade de Reims, millega liitus 2000. aastal. Klubi põhimeeskonnas debüteeris ta 2009. aastal. 2016. aasta juunis sõlmis ta viieaastase lepingu Hispaania kõrgliiga klubiga Real Betis. 2021. aastal siirdus ta Villarreali, kus mängis kolm hooaega. 2024. aasta augustis naasis Mandi Prantsusmaa kõrgliigasse, kui sõlmis kaheaastase lepingu Lille'iga. Debüüdi Alžeeria jalgpallikoondises tegi Mandi 5. märtsil 2014 mängus Sloveenia vastu. Koondisekarjääri esimese värava lõi ta 29. märtsil 2016 Aafrika meistrivõistluste valikmängus Etioopia vastu. 2019. aastal tuli ta Alžeeria koondisega Aafrika meistriks. Ta on kuulunud Alžeeria koondisse veel neljadel Aafrika meistrivõistlustel (2015, 2017, 2021 ja 2024) ning 2014. aasta maailmameistrivõistlustel. "L'expérience en défense: Aïssa Mandi est un Dogue!" (prantsuse). Lille OSC. 1. august 2024. Vaadatud 1. augustil 2024.
Maleku keel

Maleku keel (varem ka guatuso keel) on tšibtša keelkonda kuuluv keel, mida kõnelevad malekud Costa Ricas Alajuela provintsis. Kõnelejate arv oli 2000. aastal 750, kuid malekude koguarv oli 1070. Maleku keelt räägivad peamiselt täiskasvanud. Nooremad inimesed on läinud üle hispaania keelele. Maleku keeles on 15 konsonantfoneemi ja 5 vokaalfoneemi. Vokaalide puhul eristatakse pikki ja lühikesi vokaale. Sõnajärg on suhteliselt vaba. Tavalisem on SOV (ergatiiv–absolutiiv–verb). https://www.ethnologue.com/language/gut https://www.ethnologue.com/language/pay
865

865. aasta Sajandid: 8. sajand - 9. sajand - 10. sajand Aastakümned: 810. aastad 820. aastad 830. aastad 840. aastad 850. aastad - 860. aastad - 870. aastad 880. aastad 890. aastad 900. aastad 910. aastad Aastad: 860 861 862 863 864 - 865 - 866 867 868 869 870 ... ... Ansgar, Hamburgi ja Bremeni peapiiskop
Ujście

Ujście (saksa Usch) on linn Poolas Suur-Poola vojevoodkonnas Piła maakonnas, Ujście valla halduskeskus. Ujście asub Piłast umbes 11 km lõunas. Ujście sai linnaõigused 1413. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi. https://bdl.stat.gov.pl/api/v1/data/localities/by-unit/023016019074-0967191?var-id=1639616&format=jsonapi, vaadatud 6.10.2022. Ujście Encyklopedia PWN
Ljaisan Utjaševa

Ljaisan Utjaševa (vene keeles Ляйсан Альбертовна Утяшева, baškiiri keeles Ләйсән Альберт ҡыҙы Үтәшева; sündinud 28. juunil 1985 Alšejevski rajoonis) on Baškiiria päritolu Venemaa telesaatejuht ja endine iluvõimleja. Pärast rütmivõimlemise karjääri lõpetamist otsustas Ljaisan proovida ennast televisioonis. Hea välimus ja loomulik sarm tegid oma töö: täna pole Ljaisan mitte ainult populaarne telesaatejuht, vaid ka üks Venemaa sõubisnise peamisi it girl'e. Tādas sievas sev nolūkojuši "Comedy Club" zvaigznes! FOTO Jauns.lv 2013. gada 12. augustā “Man nācās zaudēt 30 kg, lai Paša nesastieptu muguru” – Ļaisana Utjaševa zaudēja svaru vīra dēļ Abiem.eu Ametlik koduleht Утяшева Ляйсан Альбертовна (elulugu r-gymnastics.com-i kodulehel) Rhythmic Gymnastics Results
Mogilno

Mogilno on linn Poolas Kujawy-Pomorze vojevoodkonnas, Mogilno maakonna ja Mogilno valla halduskeskus. Mogilno asub Bydgoszczi kesklinnast umbes 52 km lõunas. 1065. aasta paiku rajati Mogilnosse benediktlaste klooster. Linnaõigused sai Mogilno 1398. aastal. Kuni 1773. aastani oli linn kloostri omanduses. Esimese Poola jagamise tulemusel läks Mogilno 1772. aastal Preisi kuningriigi võimu alla. Lühikest aega oli linn aastatel 1807–1815 Varssavi hertsogiriigi koosseisus. Raudteeühenduse sai linn 1872. aastal. 1920. aastal läks linn uuesti Poola koosseisu. https://bdl.stat.gov.pl/api/v1/data/localities/by-unit/040416709034-0929428?var-id=1639616&format=jsonapi, vaadatud 3.10.2022. Mogilno Encyklopedia PWN
Ciechocinek

Ciechocinek on linn Poolas Kujawy-Pomorze vojevoodkonnas Aleksandrów Kujawski maakonnas. Ciechocinek asub Visla vasakul kaldal, Toruńi kesklinnast umbes 20 km kagus. Praeguse Ciechocineki kohal asus alates 9. sajandist Słoński nime kandev asula ja linnus. Słońsk hävis üleujutuse tagajärjel 13. sajandil. Ciechocinekit on esmamainitud 1379. aastal, linnaõigused sai 1916. aastal. Ciechocinek. Local history Virtual shtetl
Raudne neitsi

Raudne neitsi on keskaegne surmanuhtluse meetod. Raudne neitsi on inimesesuurune ja tihti dekoreeritud kamber, kuhu inimene suremiseks sisse pandi. Metallist või puidust kambris olid ogad ja need torkasid vajadusel inimese surnuks. Põhjusi, miks just raudset neitsit tapariistana kasutati, oli palju, aga selle eesmärgiks oli valudes piinleva inimese rääkima panemine sellest, millest rääkimast ta muidu keeldus. Raudse neitsi kasutamine ei ole tänapäeval levinud surmanuhtluse meetod, kuid seda on siiski kasutatud.[viide?]
864

864. aasta Sajandid: 8. sajand - 9. sajand - 10. sajand Aastakümned: 810. aastad 820. aastad 830. aastad 840. aastad 850. aastad - 860. aastad - 870. aastad 880. aastad 890. aastad 900. aastad 910. aastad Aastad: 859 860 861 862 863 - 864 - 865 866 867 868 869 ... ... ...
Eesti plokkvibu naiskond

Eesti plokkvibu naiskond esindab Eestit rahvusvahelistel vibuspordivõistlustel. 2017. aastast on naiskonna koosseisu kuulunud Emily Hõim, Lisell Jäätma, Meeri-Marita Paas. 2020. aastal liitus naiskonnaga Maris Tetsmann. 2017 Euroopa juunioride meistrivõistluste kuldmedal 2018 Euroopa Grand Prix' võistluse hõbemedal 2019 Euroopa Grand Prix' võistluse kuldmedal 2019 maailmameistrivõistluste 6. koht Euroopa juunioride rekord 233 punkti Kõigi Eesti rekordite omanikud https://www.facebook.com/est.compound/ https://www.instagram.com/est.compound/ Eesti plokkvibu naiskond tuli MM-il kuuendaks ERR Sport, 13.06.2019 Eesti plokkvibu naiskonnale GP-etapilt kuldmedal Delfi Sport, 15.04.2019 Eesti vibusportlased võitsid ajaloolise Euroopa meistrikulla Delfi Sport, 11.03.2017
Koronowo

Koronowo (saksa keeles Polnisch Krone või Crone an der Brahe, 1942–1945 Krone an der Brahe) on linn Poolas Kujawy-Pomorze vojevoodkonnas Bydgoszczi maakonnas, Koronowo valla halduskeskus. Koronowo asub Bydgoszczi kesklinnast umbes 22 km põhjas. Koronowo on asutatud 1288. aastal, linnaõigused sai 1368. aastal. Koronowo Encyklopedia PWN
863

863. aasta Sajandid: 8. sajand - 9. sajand - 10. sajand Aastakümned: 810. aastad 820. aastad 830. aastad 840. aastad 850. aastad - 860. aastad - 870. aastad 880. aastad 890. aastad 900. aastad 910. aastad Aastad: 858 859 860 861 862 - 863 - 864 865 866 867 868 ... ... ...
Charles Leclerc

Charles Marc Hervé Perceval Leclerc (sündinud 16. oktoobril 1997) on Monaco vormel 1 sõitja, kes esindab Ferrarit. Leclerc tuli 2016. aastal GP3 maailmameistriks ja 2017. aastal F2 meistriks. Oma F1-debüüdi tegi Leclerc, kes kuulus Ferrari juuniorprogrammi, 2018. aastal Sauberis. Leclerci esitused avahooajal olid muljetavaldavad ning 2019. aastal sai tast Ferrari sõitja Sebastian Vetteli kõrval. Sel hooajal sai Leclerc esikoha Bahreini GP kvalifikatsioonis, mis tegi tast Ferrari ajaloo nooruselt teise kvalifikatsioonivõitja. Samuti sai Leclerc 2019. aastal oma esimesed kaks etapivõitu: Belgias ja Itaalias. * Hooaeg alles käimas. † Kuna Leclerc oli külalissõitja, ei saanud ta üldpunkte.
Popeyes

Popeyes on Ameerika rahvusvaheline frititud kana-kiirtoidurestoranide kett, mis asutati 1972. aastal USA Louisiana osariigis New Orleansis ja mille peakorter asub Florida osariigis Miamis. Alates 2008. aastast on firma täielik brändinimi Popeyes Louisiana Kitchen, Inc. ja varem kandis see nime Popeyes Chicken & Biscuits ja Popeyes Famous Fried Chicken & Biscuits. Praegu on see Torontos baseeruva Restaurant Brands Internationali tütarettevõte. Menüü põhineb Louisiana osariigist New Orleansisist pärit toidul.
Unilever

Unilever on Suurbritannia riikidevaheline tarbekaupade ettevõte, mille peakontorid asuvad Suurbritannias Londonis ja Hollandis Rotterdamis. Firma toodete hulka kuuluvad toit ja joogid (umbes 40 protsenti tuludest), puhastusvahendid, ilutooted ja isiklikud hooldustooted. See on Euroopa suuruselt seitsmes ettevõte. Unilever on üks vanimaid rahvusvahelisi ettevõtteid; selle tooteid turustatakse umbes 190 riigis. Unilever omab üle 400 kaubamärgi, käive oli 2017. aastal 53,7 miljardit eurot, ja kolmteistkümne kaubamärgi käive ületas miljard eurot: Ax/Lynx, Dove, Omo, Heartbrandi jäätised, Hellmann's, Knorr, Lipton, Lux, Magnum, Rexona/Degree, Sunsilk ja Surf. TRESemmé Unilever. "Our approach to sustainability". Originaali arhiivikoopia seisuga 2. aprill 2014.
Michael Wenden

Michael Vincent Wenden (sündinud 17. novembril 1949 Sydneys) on endine ujuja, kes esindas Austraaliat 1968. aasta suveolümpiamängudel ja 1972. aasta suveolümpiamängudel. 1968. aastal võitis ta neli medalit: kuldmedali nii 100 m kui ka 200 meetri vabaujumises ning hõbeda ja pronksi vabaujumise 4x200 m ja 4x100 m teateujumises. Mehhikos 1968. aastal ujus Wenden 100 m vabaujumises maailmarekordi 52,2 ja 200 m vabaujumises olümpiarekordi 1,55,2. Tema 100 m vabaujumise maailmarekord 52,20 püsis ligi kaks aastat, kuni selle ületas Mark Spitz. Wenden kuulus ka Austraalia 4 × 200 meetri vabaujumise meeskonda 1970. aastal Edinburghis toimunud Rahvaste Ühenduse mängudel, kui ületati maailmarekord peaaegu kahe sekundiga. 1973. aastal võitis Wenden Jugoslaavias Belgradis toimunud esimestel ujumise maailmameistrivõistlustel hõbeda 4 × 200 m vabaujumises ja pronksi 100 m vabaltujumises. Wenden paigutati 1979. aastal Rahvusvahelisse Ujumise Kuulsuste Halli (International Swimming Hall of Fame). Ta oli üks kaheksast olümpialipu kandjast Sydneys 2000. aasta suveolümpiamängude avatseremoonial. Wendenist sai 1969. aastal Briti impeeriumi ordu liige. 2006. aasta autasustati teda Austraalia ordeniga teenete eest olümpialiikumisele administraatori ja osalejana. Wenden on saanud kaubanduse bakalaureusekraadi Uus-Lõuna-Walesi ülikoolist. Tema tütar Karen Baildon (s. Wenden) treenis Queenslandi osariigis ujumises ja võitis 1989. aasta Miss Universumi Miss Fotogeenilise tiitli. Ta on abielus olümpiaujuja Andrew Baildoniga. Michael Wenden International Swimming Hall of Fame kodulehel Michael Wenden veebisaidil Olympedia (inglise) Michael Wenden Austraalia kuulsuste Halli kodulehel
Christian Dior (moemaja)

Christian Dior SE, üldtuntud kui Dior, on number üks Prantsuse luksuskaupade ettevõte, mida kontrollib ja juhib prantsuse ärimees Bernard Arnault (sündinud 5. märtsil 1949), kes juhib ka maailma suurimat luksuskontserni LVMH. Dioril endal on LVMH-is 42,36% aktsiatest ja 59,01% hääleõigusest. Sidney Toledano on tegevjuht olnud alates 1997. aastast. Ettevõtte asutas 1946. aastal disainer Christian Dior. Praegu disainib ja müüb firma nahktooteid, moeaksessuaare, jalatseid, ehteid, kellasid, lõhna-, meigi- ja nahahooldustooteid. Tooteid müüakse jaekaupluste portfellis üle kogu maailma, aga ka veebipoe kaudu. Joelle Diderich (19. detsember 2013). "Christian Dior's Prospects in China Remain Bright".
A. O. Smith

A. O. Smith Corporation on Põhja-Ameerika suurim elu- ja äriruumidesse veesoojendite ja -katelde tootja ja turustaja. Samuti tarnib veepuhastustooteid Aasia turule. Ettevõttel on 24 asukohta kogu maailmas, sealhulgas viis tootmisüksust Põhja-Ameerikas, samuti tehased Indias Bangalore'is, Hiinas Nanjingis ja Hollandis Veldhovenis. Varem on A. O. Smithil olnud arvukalt muid tootesarju. Nende hulgas oli firma esimese maailmasõja lõpuks Ameerika Ühendriikide suurim pommitootja. Teise maailmasõja sõjalise tootmise lepingute väärtuses oli Smith Ameerika Ühendriikide korporatsioonide seas 74. kohal. "2011 Annual Report" (PDF). A. O. Smith. Originaali (PDF) arhiivikoopia seisuga 15. detsember 2013.
Alaska Air Group

Alaska Air Group on lennuettevõtteid valdav ettevõte, mille peakorter asub Washingtoni osariigis SeaTacis. Firmale kuuluvad kaks Ameerika Ühendriikides tegutsevat sertifitseeritud lennufirmat: Alaska Airlines ja Horizon Air. Alaska Air Group kontrollib ka õhusõidukite maapealse käitlemise ettevõtet McGee Air Services, mis kuulub täielikult Alaska Airlinesile.
Siena koolkond

Siena koolkond oli maalikunsti koolkond, mis sündis ja õitses Sienas Itaalias 13.–15. sajandil. Tuntuimad maalikunstnikud Siena koolkonnas olid Duccio di Buoninsegna, keda peetakse koolkonna rajajaks ja kelle töös leidub veel Bütsantsi kunsti jooni, ja tema õpilane Simone Martini, samuti vennad Pietro ja Ambrogio Lorenzetti, Domenico, Taddeo di Bartolo, Sassetta ja Matteo di Giovanni. Siena koolkonda iseloomustab märksa suurem Bütsantsi kunsti mõju kui samal ajal Firenzes loodud maalikunsti. Vastandina viimatinimetatu eepilis-dramaatilisele laadile valitseb Siena koolkonna kunstnike teostes lüüriline ja tundeküllane tonaalsus. Duccio 1311. aastal valminud altarimaal Siena toomkirikule kujutab troonivat madonnat ümbritsevate inglite ja pühakutega, teoses on valitsev õrn meeleolu ja peen lineaarne rütm, kuigi kompositsiooniliselt on jäädud truuks bütsantsipärasele sümmeetriale, pidulikule rohke punase, sinise ja kuldsega värvikasutusele ja kuldfoonile. Duccio laadi arendab ta õpilane Simone Martini, kelle looming on samuti õrn ja lüüriline, kuid kompositsioon pole ikoonipäraselt jäik ja lineaarne, vaid on vabam ja loomulikum, tuntuim näide sellest on Filippo Memmiga koos maalitud "Maarja kuulutamine", samuti mõned Püha Martini elulugu kujutavad freskod Assisi alumises kirikus. Tema loomingu mõjutajana nähakse Prantsusmaa maalikunsti, eriti kunstniku viimastel eluaastatel, mil ta tegutses Avignonis paavstide õukonnas, ühena sinna tööle kutsutud itaalia kunstnikest. Simone Martinile on omistatud keskaja üks esimesi monumentaalseid maastikumaale, Siena Palazzo Pubblico ühes saalis asuv fresko, millel on kujutatud kondotjeer Guidoriccio da Foglianot ratsutamas. Simone Martini. Püha Martin lahkub sõjaväest. Fresko Assisis, 1322–1326 Simone Martini. Kondotjeer Guidoriccio da Fogliano Monte Massi piiramisel. 1330 Pietro Lorenzetti. Madonna pühakutega. 1329 Ambrogio Lorenzetti. Maarja kuulutamine. 1344 Taddeo di Bartolo. Caesar ja Pompeius. Fresko Palazzo Pubblicos. 1414 Spinello Aretino. Fresko paavst Alessandro III elust Palazzo Pubblico jaoks. Sassetta. Püha õhtusöömaaeg. 1430 paiku Sassetta. Kuningate kummardamine (detail). 1430 paiku E. Timuska. Andrea di Bartulo "Kristuse sünni" triptühhonist: Bütsantsi ikoonimaali mõjusid läänekiriku maalikunstis. - Kirik ja Teoloogia. 26. detsember 2014 Gooti maalikunst. Itaalia. - V. Vaga. Üldine kunstiajalugu. Tallinn, 1999. lk 334-335
862

862. aasta Sajandid: 8. sajand - 9. sajand - 10. sajand Aastakümned: 810. aastad 820. aastad 830. aastad 840. aastad 850. aastad - 860. aastad - 870. aastad 880. aastad 890. aastad 900. aastad 910. aastad Aastad: 857 858 859 860 861 - 862 - 863 864 865 866 867 Varjaagid Rjuriku juhtimisel vallutasid Novgorodi. ... ...
Geenius.ee

Geenius.ee on Eesti uudisteportaal, mille asutasid 2015. aastal Henrik Roonemaa ja Siim Saidla ning mille väljaandja on Geenius Meedia OÜ. Portaalis käsitletakse infotehnoloogia-, auto-, majandus-, mängu- ja teleuudiseid. Alates 2019. aasta septembrist annab Geenius.ee toimetus välja ka ajakirja [digi], ostes selle kirjastuselt Presshouse. Vahetult enne Geenius.ee asutamist oli Henrik Roonemaa [digi] peatoimetaja. Detsembris 2021 omandas Ekspress Grupp Geenius Meedia OÜ. Geenius.ee alustas ilmumist domeenil geenius.ee, kajastades algul vaid infotehnoloogiauudiseid. Mõne aasta möödudes lisandus praeguseks Eesti suurimaks autoväljaandeks kasvanud auto.geenius.ee, digitaalsele meelelahutusele suunatud diktor.geenius.ee ning majandusteemadele suunatud raha.geenius.ee. 2019. aastal muudeti lehtede struktuuri veelgi, mille käigus muutus geenius.ee portaali üldleheks ning infotehnoloogiauudiseid hakati avaldama portaalis digi.geenius.ee. Geenius.ee peatoimetaja on Martin Mets. Portaali on peatoimetanud ka Marii Karell, Hans Lõugas ja Henrik Roonemaa. Portaali vastutav väljaandja on Henrik Roonemaa ja tegevjuht Gregor Sibold. "Henrik Roonemaa: [digi] on nüüd tagasi meie juures". Geenius.ee. Vaadatud 21.09.2019. "Ekspress Grupp ostab Geenius Meedia" ERR, 17. detsember 2021 "Uudisteportaal Geenius ostab ajakirja Digi". Originaali arhiivikoopia seisuga 21. september 2019. "Kontakt". Portaal Geenius.ee
20 Fenchurch Street

20 Fenchurch Street on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2009–2014 tarindatud 35 korrusega kõrghoone on 160 meetrit kõrge.  20 Fenchurch Street – pildid, videod ja helifailid Wikimedia Commonsis
Gregor Sibold

Gregor Sibold (sündinud 10. mail 1996) on endine Eesti ajakirjanik. Ta on lõpetanud Tartu Ülikoolis ajakirjanduse ja kommunikatsiooni eriala ning töötanud nii Vikerraadios kui ka Geenius.ee portaalis.
22 Bishopgate

22 Bishopgate on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastatel 2016–2019 tarindatud 62 korrusega kõrghoone on 278 meetrit kõrge. The Shardi järel on tegu Londoni kõrguselt teise ehitisega, mis kuulub ka Euroopa kõrgeimate hulka.  22 Bishopgate – pildid, videod ja helifailid Wikimedia Commonsis
Leadenhall Building

Leadenhall Building on büroopindadega hüpermodernne pilvelõhkuja, mis asub Ühendkuningriigi pealinna südalinnas City of London. Aastal 2014 avatud 48 korrusega kõrghoone on 225 meetrit kõrge.  Leadenhall Building – pildid, videod ja helifailid Wikimedia Commonsis Koduleht
Välismaailma probleem

Välismaailma probleem ehk välismaailma olemasolu probleem ehk välismaailma reaalsuse probleem on filosoofiline probleem, kas ja kuidas uskumused välismaailma (st füüsiliste kehade) kohta on õigustatud või on teadmised. Bertrand Russell. The Problems of Philosophy, London: Williams and Norgate; New York: Henry Holt and Company 1912. G. E. Moore. The Proof of an External World. – G. E. Moore. Philosophical Papers, New York: Collier Books 1962, lk 144–148. Vt Välismaailma tõestus. Barry Stroud. The Significance of Philosophical Scepticism, 1984. Jack C. Lyons. Perception and Basic Beliefs: Zombies, Modules, and the Problem of the External World, New York: Oxford University Press 2009.
Lääne-Viru klindilõik

Lääne-Viru klindilõik on umbes 95 km pikkune lõik Põhja-Eesti klindil, mis jääb Palmse klindioru ja Kalvi klindisaare vahele. Klindilõigul on eristatud järgmisi struktuuriüksusi (suunal läänest itta): Sagadi klindiplatoo Vihula klindilaht Karula klindipoolsaar Kandle klindiplatoo Varangu klindilaht Selja-Kaliküla klindiplatoo Toolse klindilaht (selle osa on Toolse klindiorg) Korismäe klindineemik Kunda klindilaht ja -org Malla klindiplatoo (selle osa on Kongla klindiorg) Pada klindilaht Kalle Suuroja. 2006. Põhja-Eesti klint Eesti looduse sümbol. Keskkonnaministeerium. Lk 172
Glencore

Glencore plc on Suurbritannia ja Šveitsi rahvusvaheline kauba- ja kaevandusettevõte, mille peakontor asub Šveitsis Baaris ja mille registrijärgne asukoht asub Saint Helieris Jerseys. Praegune ettevõte loodi Glencore ja Xstrata ühinemise teel 2. mail 2013. 2015. aasta seisuga oli see maailma suurimate ettevõtete Fortune Global 500 nimekirjas kümnendal kohal.
Imperial Brands

Imperial Brands plc, endine Imperial Tobacco Group plc, on Suurbritannia rahvusvaheline tubakatoodete ettevõte, mille peakontor asub Suurbritannias Bristolis. See on maailma suuruselt neljas sigarette tootev ettevõte, mõõdetuna turuosa järgi Philip Morris Internationali, British American Tobacco ja Japan Tobacco järgi, ning suurim sigarite, peeneks lõigatud tubaka ja tubakapaberi firma maailmas. Imperial Brands toodab üle 320 miljardi sigareti aastas, ettevõttel on 51 tehast kogu maailmas ja tooteid müüakse enam kui 160 riigis. Selle kaubamärkide hulka kuuluvad Davidoff, West, Gauloises Blondes, Montecristo, Golden Virginia (maailmas enim müüdud käsitsi rullitav tubakas), Drum (maailma suuruselt teine enim müüdud peeneks lõigatud tubakas) ja Rizla (maailma enim müüdud tubaka rullimispaber). "International strategic brands". Imperial Tobacco Group plc. Originaali arhiivikoopia seisuga 28. veebruar 2009.
Ida-Viru klindilõik

Ida-Viru klindilõik on umbes 70 km pikkune lõik Põhja-Eesti klindil. See jääb Pada klindilahe ja Sõtke klindilahe vahele. Klindilõigul on eristatud järgmisi struktuuriüksusi (suunal läänest itta): Kalvi klindisaar Aseri klindilaht Kõrkküla klindiplatoo Purtse klindiorg Hiiemäe (Purtse) klindisaar Moldova-Aa klindilaht Saka-Ontika-Tolia klindiplatoo Toila klindilaht Pühajõe klindisaar Voka klindilaht Päite klindiplatoo Lääne-Viru klindilõik Kalle Suuroja. 2006. Põhja-Eesti klint Eesti looduse sümbol. Keskkonnaministeerium. Lk 185.
Tallinna klindilõik

Tallinna klindilõik on umbes 30 km pikkune lõik Põhja-Eesti klindil, mis ulatub Maardust Kallaste pangani. Klindilõigul on eristatud järgmisi struktuuriüksusi (suunal läänest itta): Harku klindilaht Kakumäe klindipoolsaar Kopli klindilaht Kopli klindineemik Toompea klindisaar Ülemiste klindilaht Merivälja klindilaht Ülemiste klindiplatoo Lasnamäe klindiplatoo Pirita klindiorg Iru klindiplatoo Viimsi klindisaar Muuga klindilaht Kalle Suuroja. 2006. Põhja-Eesti klint Eesti looduse sümbol. Keskkonnaministeerium. Lk 138
Tower 42

Tower 42 on büroopindadega postmoderne pilvelõhkuja, mis asub Ühendkuningriigi pealinna südalinnas City of London. Aastatel 1971–1980 tarindatud 47 korrusega kõrghoone on 183 meetrit kõrge. Tegu on Londoni ühe kõrgeima ehitisega.  Tower 42 – pildid, videod ja helifailid Wikimedia Commonsis
Kruszwica

Kruszwica (saksa keeles Kruschwitz) on linn Poolas Kujawy-Pomorze vojevoodkonnas Inowrocławi maakonnas, Kruszwica valla haldueskeskus. Kruszwica asub Inowrocławi kesklinnast umbes 15 km lõunas. Kruszwica sai linnaõigused enne 1303. aastat. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poola koosseisu läks linn 1919. aastal. Kruszwica Encyklopedia PWN